Stambialapis fikusas

Stambialapis fikusas (Ficus elastica) – šilkmedinių (Moraceae) šeimos, fikusų (Ficus) genties sumedėjęs visžalis augalas. Natūraliai auga Indijos valstijoje Asame ir Javos bei Sumatros salose Indonezijoje.

Natūralioje aplinkoje užauga iki 30-40 m, kartais ir 60 m aukščio. Vyniojasi ant kitų augalų, liana. Lapai dideli, stambūs, blizgantys, 10-35 cm ilgio ir 5-15 cm pločio. Paprastai žali, bet būna ir margalapių formų. Žiedus apdulkina Agaonidae šeimos vapsvos. Vaisius – nedidelė figa.

Lietuvoje stambialapis fikusas labai dažnai auginamas kaip dekoratyvinis kambarinis augalas.


Kategorija:Šilkmediniai
Kategorija:Dekoratyviniai augalai
Kategorija:Medžiai ir krūmai